ΕΚΘΕΣΗ ΤΗΣ ΕΠΙΤΡΟΠΗΣ 23η ΕΤΗΣΙΑ ΕΚΘΕΣΗ ΓΙΑ ΤΗΝ ΥΛΟΠΟΙΗΣΗ ΤΩΝ ΔΙΑΡΘΡΩΤΙΚΩΝ ΤΑΜΕΙΩΝ (2011) /* COM/2012/0633 final */





ΕΚΘΕΣΗ ΤΗΣ ΕΠΙΤΡΟΠΗΣ 23η ΕΤΗΣΙΑ ΕΚΘΕΣΗ ΓΙΑ ΤΗΝ ΥΛΟΠΟΙΗΣΗ ΤΩΝ ΔΙΑΡΘΡΩΤΙΚΩΝ ΤΑΜΕΙΩΝ (2011) Η παρούσα έκθεση υποβάλλεται σύμφωνα με το άρθρο 45 παράγραφος 2 του κανονισμού (ΕΚ) αριθ. 1260/1999 περί γενικών διατάξεων για τα διαρθρωτικά ταμεία. Η έκθεση καλύπτει τις δραστηριότητες που συνδέονται με την ενίσχυση των διαρθρωτικών ταμείων 2000-2006 κατά τη διάρκεια του 2011. 1. Εισαγωγή Το 2011 ήταν το δωδέκατο έτος κατά το οποίο υλοποιήθηκαν προγράμματα και έργα των διαρθρωτικών ταμείων της περιόδου προγραμματισμού 2000-2006. Επιτεύχθηκε πλήρης εκτέλεση του προϋπολογισμού 2011. Από πλευράς πιστώσεων πληρωμών, χρησιμοποιήθηκε το 100,0 % των πόρων Ευρωπαϊκού Ταμείου Περιφερειακής Ανάπτυξης (ΕΤΠΑ). Εκτός από την υλοποίηση των προγραμμάτων και των έργων των διαρθρωτικών ταμείων την περίοδο 2000-2006 και την προετοιμασία για το κλείσιμό τους, η Επιτροπή συμμετείχε επίσης ενεργά στην υλοποίηση 434 προγραμμάτων [317 του Eυρωπαϊκού Ταμείου Περιφερειακής Ανάπτυξης (ΕΤΠΑ) και 117 του Ευρωπαϊκού Κοινωνικού Ταμείου (ΕΚΤ)] [1] της περιόδου προγραμματισμού 2007-2013. Βελτιώθηκε η ανταλλαγή εμπειριών, κυρίως μέσω διαπεριφερειακών και αστικών δικτύων και της διάσκεψης «Περιφέρειες για την οικονομική αλλαγή: προώθηση της ευφυούς και βιώσιμης ανάπτυξης σε πόλεις και περιφέρειες» στις 23-24 Ιουνίου 2011. Κατά τη διάρκεια της εν λόγω διάσκεψης, ανακοινώθηκαν οι πέντε νικητές του σχεδίου «RegioStars» 2011, μετά από επιλογή που έγινε μεταξύ 66 αιτήσεων. Ο στόχος των βραβείων RegioStars Awards είναι ο εντοπισμός ορθών πρακτικών στην περιφερειακή ανάπτυξη και η υπόδειξη πρωτότυπων και καινοτόμων σχεδίων που θα μπορούσαν να είναι ελκυστικά και να αποτελούν πηγή έμπνευσης για άλλες περιφέρειες. Η 9η εκδήλωση OPEN DAYS «Eυρωπαïκή εβδομάδα περιφερειών και πόλεων» διοργανώθηκε από κοινού από την Επιτροπή και την Επιτροπή των Περιφερειών στις 10-13 Oκτωβρίου 2011. Συμμετείχαν 5.700 υπεύθυνοι λήψης αποφάσεων και εμπειρογνώμονες σε τοπικό, περιφερειακό, εθνικό και ευρωπαϊκό επίπεδο, σε θέματα περιφερειακής και τοπικής ανάπτυξης. Η εκδήλωση αυτή αποτελεί πεδίο για συνεργασία και δικτύωση, καθώς και την ανταλλαγή γνώσεων και εμπειριών, και προσφέρει στις περιφέρειες και στις πόλεις τη δυνατότητα να προβάλουν τα επιτεύγματά τους. Προσφέρει, επίσης, την ιδανική ευκαιρία για την προβολή των συνεργιών μεταξύ της πολιτικής για τη συνοχή και άλλων πολιτικών της ΕΕ. Η πολωνική προεδρία διοργάνωσε μια διήμερη διάσκεψη (19-20 Οκτωβρίου 2011) με θέμα «Καταλυτικές μεταρρυθμίσεις –Υποστήριξη του ΕΚΤ για μια καλύτερη διακυβέρνηση». Η υποστήριξη για μια καλύτερη διακυβέρνηση ξεκίνησε κατά τη περίοδο χρηματοδότησης 2000-2006 ένας στόχος προτεραιότητας για την περίοδο χρηματοδότησης 2007-2013 ήταν η ενδυνάμωση και η εφαρμογής της. Στις 17 Νοεμβρίου 2011 πάνω από 200 προσκεκλημένοι από 20 ευρωπαϊκές χώρες συμμετείχαν στη δέσμη εκδηλώσεων ευρωπαϊκού βραβείου στον δημόσιο τομέα (EPSA) 2011 που πραγματοποιήθηκαν στο Maastricht υπό την αιγίδα της πολωνικής προεδρίας. Υποβλήθηκαν 274 αιτήσεις επίσης προερχόμενες από 32 ευρωπαϊκές χώρες και 7 από όργανα της ΕΕ. Μεταξύ αυτών των αιτήσεων, το Ευρωπαϊκό Ινστιτούτο Δημόσιας Διοίκησης (EIPA) μπόρεσε να εντοπίσει πολλές καλές διοικητικές πρακτικές δημιουργίας υποδομής, ορισμένες από τις οποίες συγχρηματοδοτούνταν με την υποστηρικτική δράση του ΕΚΤ. Το EPSA επιδιώκει να δημιουργήσει ένα χώρο όπου οι θεσμοί της δημόσιας διοίκησης της Ευρώπης θα δύνανται να διακρίνονται και να καθίστανται παράδειγμα για τον υπόλοιπο κόσμο. 2. Αναλυση της εκτελεσης 2.1. Εκτέλεση του προϋπολογισμού 2.1.1. ΕΤΠΑ Η Εκτέλεση του Προϋπολογισμού Η εκτέλεση του προϋπολογισμού εστιάστηκε στο κλείσιμο των προγραμμάτων της περιόδου 2000-2006 κατά το 2011. Τα τελευταία έγγραφα για το κλείσιμο παραλήφθηκαν το Μάρτιο από εκείνα τα κράτη μέλη που είχαν λάβει παράταση της προθεσμίας τους για επιλεξιμότητα. Το συνολικό ποσοστό απορρόφησης έφθασε το 100 % ή 1.457 εκατομμύρια ευρώ (συμπεριλαμβανομένης της τεχνικής συνδρομής) που επιστράφηκαν σε προγράμματα. Οι Επιτροπή διαχειρίζεται παράλληλα την προηγούμενη και την τρέχουσα περίοδο προγραμματισμού. Μετά από μια αργή έναρξη των προγραμμάτων της περιόδου 2007-2013, η υποβολή αιτήσεων πληρωμής επιταχύνθηκε στη διάρκεια του 2011. Η τάση αυτή σε συνδυασμό με το γεγονός ότι τα περισσότερα από τα προγράμματα 2000-2006 έφθασαν το ανώτατο όριο του 95% για ενδιάμεσες πληρωμές οδήγησε σε μεταβίβαση πιστώσεων από την περίοδο 2000-2006 στην περίοδο 2007-2013. Αυτό κατέστησε δυνατή την εκτέλεση κατά 100,0% των πιστώσεων πληρωμής για τα προγράμματα του ΕΤΠΑ που χρηματοδοτούνται βάσει αμφοτέρων των προγραμματικών περιόδων. Οι πληρωμές για όλους τους στόχους ήταν χαμηλότερες από τις αρχικά προβλεπόμενες, κυρίως λόγω μεταβίβασης πιστώσεων κατά τη διάρκεια της συνολικής μεταβίβασης για την ενίσχυση των πιστώσεων της περιόδου 2007-2013. Για τον Στόχο 1 πληρώθηκαν 1.205 εκατομμύρια ευρώ αντί των 1.838 εκατομμυρίων ευρώ, για τον Στόχο 2. πληρώθηκαν 221 εκατομμύρια ευρώ αντί των 410 εκατομμυρίων ευρώ και για το Ιnterreg 16 εκατομμύρια ευρώ αντί των 108 εκατομμυρίων ευρώ. Πληρωμές κατά το 2011 για προγράμματα 2000-2006: || ΕΓΤΠΕ || ΕΤΠΑ || ΕΚΤ || ΧΜΠΑ || Άθροισμα: AT || || 14.394.959,85 || || || 14.394.959,85 BE || 5.254.566,66 || 1.014.831,52 || 14.544.488,07 || || 20.813.886,25 CB || || 15.403.515,36 || || || 15.403.515,36 CE || || 164.048,95 || || || 164.048,95 CY || || 1.401.140,35 || 1.186.299,92 || 170.953,65 || 2.758.393,92 CZ || 4.094.783,06 || || 21.148.761,57 || || 25.243.544,63 DE || 122.789.589,18 || 17.297.754,06 || 57.477.900,89 || || 197.565.244,13 DK || || || 3.541.889,88 || || 3.541.889,88 EE || 2.295.555,74 || || || || 2.295.555,74 ES || 73.787.602,49 || 172.807,37 || 77.731.182,47 || || 151.691.592,33 FI || 3.420.450,33 || 45.415.642,08 || || || 48.836.092,41 FR || 18.412.572,56 || 95.433.002,76 || 8.362.550,00 || || 122.208.125,32 GB || || 21.362.083,49 || 32.151.662,89 || 172.858,60 || 53.686.604,98 GR || 25.084.599,31 || 581.662.512,98 || || || 606.747.112,29 HU || || 60.190.178,63 || 9.650.823,51 || || 69.841.002,14 IE || 9.978.215,00 || || 44.856.572,31 || || 54.834.787,31 IT || 124.807.942,01 || 269.384.078,88 || 112.654.464,59 || 23.936,25 || 506.870.421,73 LT || 5.850.767,25 || || 24.481,07 || || 5.875.248,32 LV || 4.592.410,00 || || 6.367.098,00 || || 10.959.508,00 MT || 210.000,00 || 2.334.881,95 || 493.763,85 || 119.535,31 || 3.158.181,11 NL || 3.351.245,76 || 22.921.011,32 || 1.072.052,50 || || 27.344.309,58 PL || 55.988.004,63 || 643.191,12 || 28.620.387,05 || || 85.251.582,80 PT || 39.271.043,25 || 297.752.430,98 || 11.474.395,22 || || 348.497.869,45 RG || || 978.970,08 || || || 978.970,08 SE || || 9.619.354,82 || 2.922.846,29 || || 12.542.201,11 SI || 633.009,35 || || 2.760.201,06 || 89.052,00 || 3.482.262,41 SK || || 777.989,89 || || 91.453,25 || 869.443,14 Άθροισμα: || 499.822.356,58 || 1.458.324.386,44 || 437.041.821,14 || 667.789,06 || 2.395.856.353,22 Κλείσιμο των παρεμβάσεων Κατά το 2011, η διαδικασία εξέτασης συνεχίστηκε για τα έγγραφα κλεισίματος που παραλήφθηκαν κατά το 2010. Τα υπόλοιπα από τα έγγραφα κλεισίματος υποβλήθηκαν από τα κράτη μέλη το Μάρτιο του 2011. Αυτό οφειλόταν στην παράταση 12 μηνών που χορηγήθηκε από την Επιτροπή για την τελική ημερομηνία επιλεξιμότητας δαπανών για ορισμένα ελληνικά και διασυνοριακά προγράμματα. Από τα 379 προγράμματα, ένα σύνολο 152 τελικών αιτήσεων πληρωμής πληρώθηκαν στα τέλη του 2011 αξίας 1.457 εκατομμυρίων ευρώ. Επιπλέον αυτού, 138 δηλώσεις εκκαθάρισης (WUDs) και 40 τελικές εκθέσεις αναλύθηκαν κατά το 2011. Μια πρόταση κλεισίματος στάλθηκε σε κράτη μέλη για 33 προγράμματα ενώ άλλες 42 επιστολές κλεισίματος στάλθηκαν και συμφωνήθηκαν στις 31 Δεκεμβρίου 2011. προπαρασκευαστική εργασία που εκτελέστηκε κατά το 2011 δημιούργησε μια σταθερή βάση για μια αποτελεσματική διαδικασία κλεισίματος κατά το 2012, όταν τα υπόλοιπα προγράμματα θα έχουν κλειστεί. Στις 31 Δεκεμβρίου 2011 είχαν καταβληθεί στα κράτη μέλη, για ολόκληρη την περίοδο 2000-2006, 124.308 εκατομμύρια ευρώ. Το ποσό αυτό αντιστοιχεί σε ποσοστό απορρόφησης 96% για όλα τα κράτη μέλη από το συνολικό προϋπολογισμό των 129.584 εκατομμυρίων ευρώ. Οι λοιπές πληρωμές αφορούν πληρωμές υπολοίπων για το κλείσιμο προγραμμάτων. ΥΠΕ Στο τέλος του 2011, οι αναλήψεις υποχρεώσεων από προηγούμενα έτη για τις οποίες υπολείπονταν πληρωμές (ΥΠΕ) ανέρχονταν σε 4.856 εκατομμύρια. ευρώ για το ΕΤΠΑ, σε σύγκριση με 6.719 εκατομμύρια ευρώ στα τέλη του 2010. Το ποσό αυτό αντιστοιχεί σε ποσοστό 3,9% του συνολικού ποσού που είχε δεσμευτεί για το ΕΤΠΑ. Περαιτέρω αύξηση των ΥΠΕ σχεδιάζεται με την πληρωμή των τελικών υπολοίπων κατά το 2012 και το 2013. 2.1.2. ΕΚΤ Για την περίοδο 2000-2006, υπάρχουν 239 επιχειρησιακά προγράμματα ΕΚΤ που πρέπει να κλείσουν. Τα έγγραφα κλεισίματος για το σύνολο των 239 προγραμμάτων υποβλήθηκαν έγκαιρα και είναι αποδεκτά. Μέχρι τώρα, 212 δηλώσεις εκκαθάρισης και 214 τελικές εκθέσεις είχαν γίνει δεκτές. Είχαν συμπληρωθεί 84 φάκελοι κλεισίματος, που αντιπροσώπευαν συνολικό ποσό 445 εκατομμυρίων ευρώ. Η χρήση των πιστώσεων πληρωμών κατά τη διάρκεια του 2011 έφθασε τα 437 εκατομμύρια ευρώ. Οι συνολικές υποχρεώσεις προς εκκαθάριση (ΥΠΕ) στα τέλη του 2011 ήταν 2.367 εκατομμύρια ευρώ (σε σύγκριση με 3.004 εκατομμύρια ευρώ το 2010). Το ποσό αυτό αντιστοιχεί στο 3,46 % των συνολικών αναλήψεων υποχρεώσεων για την περίοδο 2000-2006. Είχαν πληρωθεί στο τέλος του 2011, για ολόκληρη την περίοδο 64.492 εκατομμύρια ευρώ στα κράτη μέλη. Αυτό αντιστοιχεί σε ποσοστό απορρόφησης 94,09 % για όλα τα κράτη μέλη από το συνολικό προϋπολογισμό των 68.600 εκατομμυρίων ευρώ. Με βάση τα αποτελέσματα της διαδικασίας ανάλυσης κλεισίματος, πραγματοποιήθηκαν στοχευμένοι λογιστικοί έλεγχοι κλεισίματος κατά το 2011 επί των δηλώσεων εκκαθάρισης προγραμμάτων υψηλού κινδύνου, ώστε να παρασχεθεί πρόσθετη διασφάλιση ότι οι υπολειπόμενοι κίνδυνοι δεν υπερέβαιναν το επίπεδο σημαντικότητας. 2.1.3. ΕΓΤΠΕ Το συνολικό ποσό που καταβλήθηκε κατά το 2011 για προγράμματα ΕΓΤΠΕ- Προσανατολισμού ήταν 499,68 εκατομμύρια ευρώ, εκ των οποίων 8,8 εκατομμύρια ευρώ καταβλήθηκαν από έσοδα για ειδικό προορισμό. Τέλος, 90,2 % του διαθέσιμου προϋπολογισμού για το 2011 χρησιμοποιήθηκε για πληρωμές. Η υλοποίηση των προγραμμάτων 2000-2006 ολοκληρώθηκε πριν από το 2011. Κατά το 2011, η Επιτροπή παρέλαβε τα έγγραφα κλεισίματος για τα υπόλοιπα 4 προγράμματα (τα έγγραφα κλεισίματος για τα 148 από τα 152 προγράμματα ΑΑ είχαν ήδη παραληφθεί κατά το 2010) και εργαζόταν εντατικά για το κλείσιμο των προγραμμάτων. Πέραν των 19 προγραμμάτων είχαν ήδη κλείσει κατά το 2010, η Επιτροπή έκλεισε άλλα 75 προγράμματα κατά το 2011. Επιπλέον, προτάθηκε το τελικό υπόλοιπο για 88 προγράμματα, εκ των οποίων ένα μερικό υπόλοιπο καταβλήθηκε για 13 προγράμματα. Στα τέλη του 2011, οι υποχρεώσεις προς εκκαθάριση (ΥΠΕ) του τμήματος προσανατολισμού του ΕΓΤΠΕ ανέρχονταν σε 632,3 εκατομμύρια ευρώ, ποσό που αντιστοιχεί στο 2,9% του συνολικού προϋπολογισμού για την περίοδο 2000-2006. Το ποσό αυτό είναι κατά 551 εκατομμύρια ευρώ μικρότερο από τα 1.183,3 εκατομμύρια ευρώ προς εκκαθάριση στα τέλη του 2010. 2.1.4. ΧΜΠΑ Το συνολικό ποσοστό απορρόφησης όσον αφορά τις πληρωμές ήταν 29,03 %, ενώ 0,7 εκατ. ευρώ χορηγήθηκαν στα κράτη μέλη. Όσον αφορά το ποσοστό εκτέλεσης των πιστώσεων πληρωμών, 0,5 εκατομμύρια ευρώ καταβλήθηκαν βάσει του Στόχου 1 και 0,2 εκατομμύρια ευρώ καταβλήθηκαν για περιφέρειες διαφορετικές από εκείνες του Στόχου 1. Το σύνολο των ΥΠΕ για το ΧΜΠΑ στα τέλη του 2011 ανήλθε σε 295,7 εκατ. ευρώ (σε σχέση με τα 296,44 εκατ. ευρώ το 2010). Το ποσό αυτό αντιστοιχεί στο 7,4 % των συνολικών αναλήψεων υποχρεώσεων για την περίοδο 2000-2006. Για ολόκληρη την περίοδο, στο τέλος του 2011 είχαν καταβληθεί στα κράτη μέλη 3.640 εκατομμύρια ευρώ. Αυτό αντιστοιχεί σε ποσοστό απορρόφησης 92,5% για όλα τα κράτη μέλη από το συνολικό προϋπολογισμό των 3.935 εκατομμυρίων ευρώ. 3. συνοχη και συντονισμος 3.1. Συνοχή με άλλες πολιτικές της ΕΕ Στις προηγούμενες εκθέσεις παρουσιάστηκαν αναλυτικά οι εξελίξεις σχετικά με τη διασφάλιση της συνοχής μεταξύ της πολιτικής για τη συνοχή και άλλων πολιτικών προτεραιοτήτων της ΕΕ, όπως η πολιτική ανταγωνισμού, η εσωτερική αγορά, το περιβάλλον, οι μεταφορές και η ισότητα των φύλων. Δεν υπήρξαν συγκεκριμένες αλλαγές στις απαιτήσεις ή τις προσδοκίες από τις διαχειριστικές αρχές, επειδή τα προγράμματα της περιόδου 2000-2006 εισήλθαν στη φάση κλεισίματος. 3.2. Συντονισμός των μέσων 3.2.1. Τα διαρθρωτικά ταμεία και το Ταμείο Συνοχής Την περίοδο 2000-2006 και τα 25 κράτη μέλη επωφελήθηκαν από την υποστήριξη των διαρθρωτικών ταμείων, ενώ δεκατρία κράτη μέλη επωφελήθηκαν επίσης από το Ταμείο Συνοχής το οποίο υποστηρίζει τις λιγότερο εύπορες χώρες. Ο προγραμματισμός και η υλοποίηση των διαρθρωτικών ταμείων συντονίστηκαν προσεκτικά μεταξύ τους καθώς και με το ταμείο συνοχής (ιδίως το ΕΤΠΑ), ώστε να αποφευχθεί η επικάλυψη στα υποστηριζόμενα έργα. 3.2.2. Τα Διαρθρωτικά Ταμεία και η Ευρωπαϊκή Τράπεζα Επενδύσεων (ΕΤΕπ) / το Ευρωπαϊκό Ταμείο Επενδύσεων (ΕταΕ). Καθόλη την περίοδο 2000-2006, η Επιτροπή, η ΕTΕπ και το ΕταΕ ενέτειναν τη συνεργασία τους με την ανάληψη των τριών πρωτοβουλιών JASPERS, JEREMIE και JESSICA. Λεπτομέρειες για τη συνεργασία αυτή περιλαμβάνονται σε προηγούμενες εκθέσεις. Από το 2010 που η υλοποίηση της περιόδου 2000-2006 εισήλθε στη φάση κλεισίματος, δεν υπάρχει κανένα νεώτερο στοιχείο. 4. Αξιολογησεισ Κατά το 2011, η Επιτροπή συνέχισε να προβαίνει σε αξιολογήσεις για να υποστηρίξει την λήψη αποφάσεων σε θέματα Διαρθρωτικών Ταμείων. Όμως οι περισσότερες από τις αξιολογήσεις που αφορούσαν την περίοδο 2000-2006 είχαν ολοκληρωθεί κατά το 2010. ΕΤΠΑ Αξιολογήσεις που αναδείχθηκαν κατά το 2011 και βρίσκονται ακόμη σε εξέλιξη: - Μια μελέτη για την αξιολόγηση καινοτόμων δραστηριοτήτων, για τον προσδιορισμό της κατάστασης προόδου της αξιολόγησης καινοτομίας στα κράτη μέλη, μια ανάλυση των πλεονεκτημάτων και περιορισμών των διαθέσιμων μεθοδολογιών για την εκτίμηση διαφόρων ειδών δραστηριοτήτων καινοτομίας, διεξαγωγής σειράς μελετών περίπτωσης σχετικά με αξιολογήσεις καλής ποιότητας και σχέδιο καθοδήγησης για διαχειριστικές αρχές για την την υποστήριξη των δραστηριοτήτων τους αξιολόγησης. Η παροχή μεθοδολογικής καθοδήγησης προς τα κράτη μέλη συνεχίζει να αποτελεί σημαντικό καθήκον για την Επιτροπή. Ως προς τούτο, το σε απευθείας σύνδεση και διαδραστικό μέσον για την αξιολόγηση της κοινωνικοοικονομικής εξέλιξης EVALSED θα επικαιροποιείται διαρκώς, με ένα νέο τμήμα με βάση τη θεωρία που βρίσκεται σε εξέλιξη τη στιγμή αυτή. ΕΚΤ Δύο αξιολογήσεις, οι οποίες ήταν ήδη σε εξέλιξη κατά το 2011, ολοκληρώθηκαν το 2012. Με την πρώτη εκτιμήθηκε και κατά πόσον η οικονομική κρίση είχε αντίκτυπο στις δαπάνες του ΕΚΤ. Με την δεύτερη αναλύθηκε η αποτελεσματικότητα και η επάρκεια των δαπανών του ΕΚΤ σε δραστηριότητες δια βίου μάθησης. Όμως αμφότερες οι αξιολογήσεις δεν αφορούν την περίοδο 2000-2006. ΕΓΤΠΕ Η εκ των υστέρων αξιολόγηση των προγραμμάτων ανάπτυξης της υπαίθρου 2000-2006 πραγματοποιήθηκε κατά το 2011 και ολοκληρώθηκε κατά το πρώτο τρίμηνο του 2012. Η αξιολόγηση οδήγησε στο συμπέρασμα ότι η ευελιξία για την προσαρμογή στην ποικιλία καταστάσεων ανά την Ένωση, συνδυασμένη με σαφώς καθορισμένους στόχους και κατάλληλα κριτήρια επιλεξιμότητας και επιλογής για την διατήρηση της εστίασης στους στόχους, αποτελεί βασικό στοιχείο για την επιτυχία της πολιτικής που αφορά την ανάπτυξη της υπαίθρου. Μια ηθελημένη εστίαση στην συνέργια και τη συμπληρωματικότητα μεταξύ των μέτρων βελτιώνει την αποτελεσματικότητα της πολιτικής. Γενικά, η πολιτική δημιούργησε και / ή διατήρησε την απασχόληση σε περιοχές της υπαίθρου, συνέβαλε στη διατήρηση και βελτίωση του περιβάλλοντος της υπαίθρου και της βιοποικιλότητας και συνέβαλε στη βελτίωση της ποιότητας ζωής και την βιωσιμότητα των κοινοτήτων της υπαίθρου. 5. Ελεγχοι Αναλυτικές πληροφορίες για τα αποτελέσματα των ελέγχων διατίθενται στις ετήσιες εκθέσεις δραστηριότητας των αντίστοιχων γενικών διευθύνσεων[2] . 5.1. ΕΤΠΑ Η ασφάλεια όσον αφορά τα προγράμματα ΕΤΠΑ 2000-2006 δημιουργήθηκε βαθμιαία με την πάροδο των ετών. Από πλευράς κάλυψης, τα προγράμματα που ελέγχθηκαν από τους ελεγκτές της ΓΔ Περιφερειακής Πολιτικής αντιπροσωπεύουν το 43% των εθνικών και περιφερειακών προγραμμάτων από πλευράς αριθμού και 76% της προγραμματισμένης συνεισφοράς του ΕΤΠΑ. Όσον αφορά το INTERREG, μία χωριστή έρευνα ελέγχου που αναλήφθηκε το 2006 ολοκληρώθηκε το 2009-2010 για τα 23 προγράμματα που εξετάστηκαν, αντιπροσωπεύοντας 54 % του διατεθέντος ποσού. Κατά την προετοιμασία για το κλείσιμο, διενεργήθηκε από το 2007 και μετά μια εκτεταμένη προπαρασκευαστική έρευνα για την επισκόπηση των φορέων εκκαθάρισης (ΦΕ). Ο στόχος ήταν να ελεγχθεί η διασφάλιση που μπορεί να δοθεί στην εργασία κλεισίματος που υποστηρίζει τους ΦΕ, με άλλα λόγια, έλεγχος της προπαρασκευής των κρατών μελών για το κλείσιμο και εντοπισμός και περιορισμός κάθε σχετικού κινδύνου. Ο στόχος ήταν να αποφασιστεί κατά πόσον η ελεγκτική εργασία των εθνικών φορέων είναι αξιόπιστη ως κύρια πηγή διασφάλισης ως προς την εναπομένουσα περίοδο προγραμματισμού και κατά πόσον οι φορείς εκκαθάρισης θα βασιστούν σε κατάλληλη ελεγκτική εργασία, καθιστώντας την με τον τρόπο αυτό αξιόπιστη πηγή διασφάλισης κατά το κλείσιμο του προγράμματος. Οι 42 λογιστικοί έλεγχοι που διενεργήθηκαν στο πλαίσιο της εν λόγω έρευνας, σε συνδυασμό με ελεγκτικές αποστολές που πραγματοποιήθηκαν στο φορέα εκκαθάρισης στο πλαίσιο των τακτικών λογιστικών ελέγχων των συστημάτων που ξεκίνησαν το 2004, είχε ως αποτέλεσμα να καλυφθούν φορείς εκκαθάρισης που είναι υπεύθυνοι περίπου για το 85% του εγκεκριμένου ποσού των προγραμμάτων 2000-2006 στα τέλη του 2010. Δεδομένης της σημαντικής ποσότητας ελεγκτικής εργασίας που εκτελέστηκε από την ΓΔ Περιφερειακής Πολιτικής επί των προγραμμάτων 2000-2006 κατά τα προηγούμενα έτη και το υψηλό επίπεδο κάλυψης που επιτεύχθηκε από την λόγω εργασία λογιστικού ελέγχου, η εργασία της ΓΔ εστιάστηκε σε δύο τύπους λογιστικού ελέγχου κατά το κλείσιμο: 1) επιτόπιους ελέγχους σε δείγμα προγραμμάτων μέσω κοινής έρευνας με την ΓΔ Απασχόλησης, Κοινωνικών Υποθέσεων και Κοινωνικής Ένταξης , την ΓΔ Γεωργίας και Αγροτικής Ανάπτυξης και την ΓΔ Θαλάσσιων Υποθέσεων και Αλιείας για το κλείσιμο της συνδρομής των διαρθρωτικών ταμείων για την περίοδο 2000-2006 προς τις χώρες EΕ 25. Το μνημόνιο προγραμματισμού ερευνών (EPM) ο αναπτύχθηκε το 2009 και καλύπτει δύο ενέργειες: i) το επιτόπιο ελεγκτικό έργο για την ανασκόπηση των ποιοτικών και ποσοτικών πτυχών των εθνικών δραστηριοτήτων λογιστικού ελέγχου που υποστηρίζουν οι φορείς εκκαθάρισης που έχουν εκδοθεί από ΦΕ, που περιλαμβάνει επίσης νέες επιδόσεις δείγματος 8-10 φακέλων, και ii) εργασία λογιστικού ελέγχου για την αξιολόγηση της αποδεκτότητας της δήλωσης και της συνοδευτικής έκθεσης (ως ανωτέρω). Κατά τη διάρκεια του 2010 και του 2011 η ΓΔ Περιφερειακής πολιτικής πραγματοποίησε 21 επιτόπιες αποστολές λογιστικού ελέγχου βάσει του «ΜΠΕ Κλεισίματος της συνδρομής 2000-2006 στην ΕΕ25» σε επτά κράτη μέλη (CZ, DE, ES, IT, IE UK, SK) συμπεριλαμβανομένων ορισμένων προγραμμάτων Interreg καλύπτοντας 39 προγράμματα στο σύνολό τους ή εν μέρει. Οι εν λόγω αποστολές λογιστικού ελέγχου κλεισίματος επέτρεψαν στην ΓΔ Περιφερειακής πολιτικής να αντιμετωπίσει συγκεκριμένους κινδύνους κατά το κλείσιμο (όπως αναδρομικά σχέδια, προμήθειες του δημοσίου, χειρισμός ανωμαλιών, υπολογισμός ποσοστού σφάλματος) και της έδωσαν τη δυνατότητα να ολοκληρώσει την ανάλυση δηλώσεων εκκαθάρισης, προτείνοντας, σε ορισμένες περιπτώσεις, οικονομικές προσαρμογές για τη θεραπεία αδυναμιών του συστήματος που δεν είχαν επαρκώς αντιμετωπισθεί ή αναξιόπιστα ποσοστά σφάλματος που είχαν αναφερθεί σε δηλώσεις εκκαθάρισης. 2) Ανάλυση δηλώσεων εκκαθάρισης: Η διεύθυνση λογιστικού ελέγχου της ΓΔ Περιφερειακής πολιτικής εξετάζει το σύνολο των 379 δηλώσεων εκκαθάρισης που είχαν υποβληθεί κατά το κλείσιμο του προγράμματος σύμφωνα με τις εσωτερικές διαδικασίες που είχαν εγκριθεί από την ΓΔ Περιφερειακής πολιτικής το 2009 για τον προσδιορισμό της εγκυρότητας ο της αίτησης τελικής πληρωμής. Η εργασία αυτή είχε επικεντρωθεί ιδιαίτερα στο δεύτερο μισό του 2010 και στο 2011 και μέχρι τα μέσα Απριλίου 2012 είχε αξιολογηθεί το σύνολο των 379 δηλώσεων εκκαθάρισης. Συνολικά, 336 (89 %) δηλώσεων εκκαθάρισης έγιναν αποδεκτά. Όσον αφορά τα υπόλοιπα 43 (11 %) δηλώσεων εκκαθάρισης, η ΓΔ Περιφερειακής πολιτικής ολοκλήρωσε την αρχική της ανάλυση και ζήτησε να προσφέρει το λογιστικό έλεγχο ή περαιτέρω πληροφόρηση από τα υπόψη κράτη μέλη. Οι 336 δηλώσεις εκκαθάρισης που έγιναν δεκτές αφορούν 15 κράτη μέλη (AT, DK, EL, FI, FR, HU, CY, LV, LX, MT, NL, PL, SE, SK, SL). Οι 43 δηλώσεις εκκαθάρισης που ακόμη εκκρεμούν αφορούν 11 ιταλικά προγράμματα, 8 ισπανικά, 5 ιρλανδικά, 4 τσεχικά, της 3 πορτογαλικά, 3 βελγικά, 5 προγράμματα INTERREG εκεί και από ένα πρόγραμμα για την Εσθονία, τη Γερμανία, τη Λιθουανία και το ΗΒ. Οι ΦΕ κατέταξαν τις γνωμοδοτήσεις λογιστικού ελέγχου σύμφωνα με τις κατευθυντήριες γραμμές κλεισίματος ως: αδικαιολόγητες (84 % των περιπτώσεων), αιτιολογημένες (16 % των περιπτώσεων που καλύπτουν 4 % των ενδιάμεσων πληρωμών), και χωρίς καμία γνωμοδότηση σε 3 περιπτώσεις. Δεν διατυπώθηκαν αντίθετες γνώμες ή αρνήσεις για κανένα πρόγραμμα. Ως αποτέλεσμα της εξέτασης από μέρους της ΓΔ Περιφερειακής πολιτικής των δηλώσεων εκκαθάρισης, η ΓΔ πρότεινε οικονομικές προσαρμογές που υπερβαίνουν το ποσό του 1,3 δισεκατομμυρίου ευρώ στα συμπεράσματα της για τους 147 δηλώσεων εκκαθάρισης. Περαιτέρω, είναι πιθανόν να προταθούν περαιτέρω οικονομικές προσαρμογές σε ορισμένες των περιπτώσεων για τις οποίες βρίσκεται σε εξέλιξη πρόσθετος λογιστικός έλεγχος ή έρευνες. 5.2. ΕΚΤ Το 2011, οικονομικοί ελεγκτές συνέχισαν την εξέταση των δηλώσεων εκκαθάρισης που είχαν υποβληθεί κατά το κλείσιμο του προγράμματος για εκείνα τα προγράμματα για τα οποία η προθεσμία υποβολής των εγγράφων κλεισίματος είχε παραταθεί για το 2011. Συμπεριέλαβε επίσης τη συνέχεια των αιτήσεων για πρόσθετη πληροφόρηση. Με. βάση τα αποτελέσματα της διαδικασίας κλεισίματος-ανάλυσης, διενεργήθηκαν κατά το 2011 6 στοχευμένοι λογιστικοί έλεγχοι κλεισίματος και οκτώ έχουν προγραμματιστεί για το 2012, για τις δηλώσεις εκκαθάρισης προγραμμάτων υψηλού κινδύνου, ώστε να είναι δυνατή η ύπαρξη πρόσθετης διασφάλισης ότι ο υπολειπόμενος κίνδυνος δεν υπερβαίνει το επίπεδο σημαντικότητας. Σε ορισμένες περιπτώσεις, η εν λόγω διαδικασία οδήγησε στον καθορισμό αναθεωρημένων οικονομικών προσαρμογών. Σε όλες τις παρατηρηθείσες περιπτώσεις αναλήφθηκαν διορθωτικές διαδικασίες. Για την περίοδο 2000-2006, αποφασίστηκαν οικονομικές προσαρμογές κατά το 2011 για πόσο 8,6 εκατομμυρίων ευρώ, εκ των οποίων 8,1 εκατομμύρια ευρώ έχουν ήδη διατεθεί. Επιπρόσθετα, 10,9 εκατομμύρια ευρώ που είχαν αποφασισθεί κατά τα προηγούμενα έτη διατέθηκαν το 2011. 5.3. ΕΓΤΠΕ Συνολικά, 110 προγράμματα από τα 152 είχαν υποβληθεί σε έλεγχο στο τέλος του 2011, (72,4%) και αφορούσαν 21,8 δισεκατομμύρια ευρώ (το 96,9%) των συνολικών πιστώσεων υποχρεώσεων. Συνολικά 46 προγράμματα υποβλήθηκαν σε λογιστικό έλεγχο συνέχειας. Μέχρι τις 31 Δεκεμβρίου 2011, η εξέταση των δηλώσεων εκκαθάρισης που είχαν υποβληθεί από τα κράτη μέλη είχε οριστικοποιηθεί όσον αφορά 146 προγράμματα, που αντιπροσωπεύουν 96.1 % του συνολικού αριθμού προγραμμάτων. 5.4. ΧΜΠΑ Το ΧΜΠΑ βρίσκεται σε φάση κλεισίματος και δεν διενεργήθηκαν νέοι λογιστικοί έλεγχοι ΧΜΠΑ κατά το 2011. Από την έναρξη της περιόδου προγραμματισμού 2000-2006, η ΓΔ Θαλάσσιων Υποθέσεων και Αλιείας διενήργησε συνολικά 58 ελεγκτικές αποστολές που καλύπτουν όλα τα μονοταμειακά προγράμματα που υπάγονται στις αρμοδιότητές της (18 προγράμματα που αντιπροσωπεύουν αρχική συνεισφορά από τον προϋπολογισμό ύψους 3 608,73 εκατομμύριων - 87,4% του συνολικού προϋπολογισμού 2000-2006) καθώς και 18 πολυταμειακά προγράμματα που αντιπροσωπεύουν συνεισφορά ύψους 374,58 εκατομμυρίων ευρώ – 9,2% του συνολικού αρχικού προϋπολογισμού της περιόδου 2000-2006). Συνολικά, οι λογιστικοί έλεγχοι συστημάτων της ΓΔ Θαλάσσιων Υποθέσεων και Αλιείας κάλυψαν προγράμματα που αντιπροσωπεύουν 96.6 % της συνολικής αρχικής συνεισφοράς του ΧΜΠΑ για την περίοδο 2000-2006. Για τα υπόλοιπα προγράμματα, η διασφάλιση αποκτάται μέσω άλλων εργασιών λογιστικού ελέγχου των ΓΔ για τα διαρθρωτικά ταμεία και/ή εθνικών ελέγχων. Για 47 δηλώσεις εκκαθάρισης, η πρώτη ανάλυση ολοκληρώθηκε· για τα υπόλοιπα 13, η ανάλυση βρίσκεται σε εξέλιξη. Από τις 47 περιπτώσεις που αναλύθηκαν, έγιναν δεκτές 16 δηλώσεις. Από τα κράτη μέλη ζητήθηκε να παράσχουν πρόσθετες διευκρινίσεις για τους υπόλοιπους 31 δηλώσεις εκκαθάρισης που είχαν «διακοπεί»: η ΓΔ Θαλάσσιων Υποθέσεων και Αλιείας έλαβε 27 απαντήσεις μέχρι τώρα και έχει ανάλυση 14 από αυτές. Επομένως 27 δηλώσεις εκκαθάρισης βρίσκονται ακόμη υπό εξέταση (14 σε στάδιο πρώτης ανάλυσης και 13 σε στάδιο μετά από διακοπή). 5.5. OLAF Κατά το 2011 η OLAF πραγματοποίησε 29 αποστολές στα κράτη μέλη σε σχέση με τα μέτρα που συγχρηματοδοτήθηκαν από τα διαρθρωτικά ταμεία. Στη διάρκεια αυτών των αποστολών διενεργήθηκαν επιτόπιοι έλεγχοι[3]σε 57 επιχειρήσεις και πραγματοποιήθηκαν 18 επιπλέον είδη αποστολών για τη συλλογή πληροφοριών ή τη συνδρομή των εθνικών διοικήσεων ή των δικαστικών αρχών. Όπως συνέβη και τα προηγούμενα έτη, τυπικά προβλήματα που επισημάνθηκαν από την OLAF στη διάρκεια του 2011 ήταν ψευδείς δηλώσεις, ψευδή τιμολόγια και μη τήρηση των κανόνων για τους δημόσιους διαγωνισμούς καθώς και ειδικές περιπτώσεις σύγκρουσης συμφερόντων σε ορισμένες διαδικασίες υποβολής προσφορών. Το 2011 τα κράτη μέλη κοινοποίησαν στην Επιτροπή, σύμφωνα με τον κανονισμό (ΕΚ) αριθ. 1681/94[4], όπως αυτός τροποποιήθηκε[5], και τον κανονισμό (ΕΚ) αριθ. 1828/2006[6], όπως αυτός τροποποιήθηκε[7], 3.816[8] παρατυπίες ύψους 1,177 δισεκατομμυρίων ευρώ, οι οποίες αφορούσαν συγχρηματοδοτούμενα μέτρα των περιόδων προγραμματισμού 1994-99, 2000-2006 και 2007-2013[9]. 6. Επιτροπές που επικουρούν την Ευρωπαϊκή Επιτροπή 6.1. Επιτροπή Συντονισμού των Ταμείων (COCOF) Η μόνη δραστηριότητα της COCOF κατά το 2011 σχετικά με την υλοποίηση των προγραμμάτων της περιόδου 2000-2006 ήταν η παρουσίαση ανάλυσης της διαδικασίας κλεισίματος όσον αφορά τα προγράμματα 2000-2006. 6.2. Επιτροπή ΕΚΤ Κατά το 2011 υπήρξαν τρεις σύνοδοι ολομέλειας και πέντε συνεδριάσεις της τεχνικής ομάδας εργασίας. Η τεχνική ομάδα εργασίας προέβη σε επισκόπηση της προόδου της διαδικασίας κλεισίματος της περιόδου 2000-2006 σε όλες τις συνεδριάσεις της κατά το 2011 και έγινε μια αναλυτική παρουσίαση των διδαγμάτων που συνάγονται από τη διαδικασία κλεισίματος. 6.3. Επιτροπή γεωργικών διαρθρώσεων και αγροτικής ανάπτυξης (ΕΓΔΑΑ) ΓΔ AGRI (ΓΕΝΙΚΗ ΔΙΕΥΘΥΝΣΗ ΓΕΩΡΓΙΑΣ & ΑΓΡΟΤΙΚΗΣ ΑΝΑΠΤΥΞΗΣ) Η επιτροπή ΕΓΔΑΑ συνεδρίασε δύο φορές κατά το 2011 για να ενημέρωση σχετικά με την δημοσιονομική μεταχείριση που θα εφαρμοστεί στις δαπάνες που χρηματοδοτούνται από το ΕΓΤΠΕ Τμήμα Προσανατολισμού σε ορισμένες περιπτώσεις ανωμαλίας. Δεν ζητήθηκε η γνώμη της επιτροπής. 6.4. Επιτροπή διαρθρώσεων αλιείας και υδατοκαλλιέργειας (ΕΔΑΥ) DG MARE Η επιτροπή διαρθρώσεων αλιείας και υδατοκαλλιέργειας (ΕΔΑΥ) συνεδρίασε δύο φορές το 2011. Το κυριότερο θέμα που συζητήθηκε κατά τις συνεδριάσεις ήταν το κλείσιμο του ΧΜΠΑ. 7. Πίνακας των κυριότερων έργων στα οποία συνεισέφεραν τα ταμεία ( περίοδος 2000-2006) CCI_MP || TITLE 1999NL053PR001 || Megabanenmarkt Amsterdam 2001ES161PR001 || Circumvalación de Las Palmas - Fase II et Fase III 2001ES161PR002 || Autovía: Albacete-Murcia-Tramo: Albacete-Venta del Olivo 2001ES161PR003 || Proyecto de la presa de la Brena II 2001ES161PR004 || Desaladora de Aqua Marina de Carbonera 2001ES161PR005 || Autovía A-49: Sevilla-Frontera portuguesa. Tramo: San Juan del Puerto-Enlace de Lepe 2001FR162PR001 || Port 2000 Le Havre 2001FR162PR002 || Route Nationale 106 (Languedoc-Roussillon) 2001FR162PR003 || Grand Projet ATMEL 2001PT161PR001 || Terminal de Regasificação de Gás Natural Liquefeito 2001PT161PR002 || Armazenagem subterrânea de gás natural no Carriço-Pombal 2001PT161PR003 || Linha do Douro - Remodelação do troço Cête-Caíde 2001PT161PR004 || IC 10 - Ponte sobre o Tejo em Santarém e acessos imediatos 2002DE161PR002 || Ausbau der Schienenstrecke Berlin - Frankfurt/Oder - Grenze Deutschland/Polen 2002DE161PR003 || Neubau der Bundesautobahn A 17 von Dresden (B 173) - Tschechische Republik 2002DE161PR004 || Neu- und Ausbau der A 113, B 96 und B 96a 2002DE161PR005 || Neubau der Bundesstrasse B 6n in den Abschnitten Wernigerode-Blankenburg und Quedlinburg-Bernburg 2002DE161PR006 || Neubau der Bundesautobahn A71 AD Oberrolingen (A 38) - AS Erfurt-Bindersleben 2002DE162PR001 || Design und Kulturstandort Zollverein 2002DE162PR002 || Propylen Pipeline 2002ES161PR001 || Gran Telescopio de Canarias 2002ES161PR002 || Ampliación de la Darsena de Escombreras en Cartagena 2002ES161PR003 || Ampliación del Puerto de Castellon 2002ES161PR004 || Autovía Ruta de la plata. CN-630-Construccion del tramo del Enlace de Gerena-Enlace de Camas 2002ES161PR005 || Autovía Ciudad Real-Atalaya de Canavate- Tramo: Enlace de Miguelturra - Enlace de Daimiel 2002ES161PR006 || Autovía de Castilla-La Mancha - Tramo: Abia de la Obispalia y Cuenca 2002ES161PR007 || Ampliación del Puerto de Ferrol (Puerto exterior) 2002ES161PR008 || Autovía A-381: Tramo: Jerez - Los Barrios, Provincia de Cadiz 2002ES161PR009 || Autovía de la Plata CN-630 de Gijón a Sevilla. Tramo: Plasencia (Sur) - Canaveral (Este) 2002ES161PR010 || Presa del Arenoso 2002ES161PR011 || Autovía A-92 Sur, Guadix-Almeria. Tramo: Hueneja-Interseccion N-340 2002ES161PR012 || Línea de alta velocidad entre Córdoba y Málaga 2002ES161PR013 || Autovía de Castilla. Tramo Martin de Yeltes-Ciudad Rodrigo 2002ES161PR014 || Planta de regasificación de gas natural licuado en la Isla de Gran Canaria 2002ES161PR015 || Impulsión de la IDAM de Carboneras 2002ES161PR016 || Glapilk, A.I.E. 2002ES161PR018 || Asturiana de Zinc, S.A. 2002ES161PR019 || Conexión Almanzora-Poniente Almenriense. Fase I: Tramo venta del podre Nijar en Almería 2002ES161PR020 || Autopista Santiago de Compostela-Ourense. Tramo: Santiago-Alto de Santo Domingo 2002ES161PR021 || Autovía del Cantábrico - Carretera Nacional 632, de Ribadesella a Luarca. Tramo: Grases (Villaviciosa) - Infanzón (Gijon) 2002ES161PR022 || Delphi Automotive System España, S.A. 2002ES161PR023 || Construcción del nuevo Hospital General Universitario de Murcia 2002ES161PR024 || Autovía del Cantábrico. Carretra Nacional 632, de Ribadesella a Luarca. Tramo: Soto del Barco-Muros de Naon 2002ES161PR025 || Conducción Jucar-Vinalopo 2002ES161PR026 || Autovía Alacant-Alcoit y Villena Ibi. Tramo: Rambla de Rambuchar-Catalla) 2002ES161PR027 || Maspalomas Resort S.L. 2002ES161PR028 || Dupont Ibérica, S.L. 2002ES161PR029 || Autovía de la Plata. Tramo: Valverde de la Virgen-Ardon 2002FR161PR001 || Déviation de Sainte-Marie (Ile de la Réunion) 2002FR162PR001 || Cap 'Découverte 2002FR162PR002 || Grande Halle d'Auvergne 2002FR162PR003 || ATMEL ROUSSET (Bouches du Rhône) Phase 3 2002FR162PR004 || Pikington-Glass France à Seingbouse 2002FR162PR005 || Tunnel du Lioran 2002IE161PR001 || Purchase of diesel railcars 2002IE161PR003 || N 8 Watergrasshill by-pass 2002IE161PR004 || N11 Rathnew-Ashford by-pass 2002IE161PR005 || N18 Hurlers cross by-pass 2002IE161PR006 || N22 Ballincollig by-pass 2003DE161PR002 || AMD Piesteritz 2003ES161PR001 || Nueva carretera de acceso al Puerto de Castellón 2003ES161PR002 || Fibras del Noreste S.A. 2003ES161PR003 || Biotenol Galicia S.A. 2003ES161PR004 || Autovía del Mediterráneo CN-240. Tramo: Nerja-Almuñécar 2003ES161PR005 || Autovía del Cantábrico. Carretera Nacional 632, de Ribadesella a Luarca. Tramo: Vegarrozadas-Soto del Barco 2003FR161PR001 || SEVELNORD 2003FR162PR001 || Lenglet 2003FR162PR002 || Éléctrification des lignes vosgiennes 2003FR162PR003 || Plate-forme multimodale Dourges 2ème phase 2003FR162PR004 || RCEA Limousin 2004IT161PR002 || IVECO-Ristrutturazione stabilimento di Foggia e nuovo Lab. di Ricerca 2005ES161PR007 || FIBRAS DEL NOROESTE [1] Βλέπε ανακοίνωση σχετικά με τα αποτελέσματα των διαπραγματεύσεων για τις στρατηγικές και τα προγράμματα για την περίοδο προγραμματισμού 2007-2013. [2] Δημοσίευση στον δικτυακό τόπο http://ec.europa.eu/atwork/synthesis/aar/index_en.htm [3] Κανονισμός (ΕΚ) αριθ. 2185/1996 της ΕΕ L 292 της 15.10.1996, σ. 2 [4] ΕΕ L 178 της 12.07.1994, σ. 43. [5] Κανονισμός (ΕΚ) αριθ. 2035/2005, ΕΕ L 328 της 15.12.2005, σ. 8. 8 [6] ΕΕ L 371 της 27.12.2006, σ. 1. [7] Κανονισμός (ΕΚ) αριθ. 846/2009, ΕΕ L 250 της 23.9.2009, σ. 1. [8] 2010: αριθμός υποθέσεων που έχουν ανακοινωθεί 6.910 συνολικό ποσό που σχετίζεται με τις ανακοινώσεις 1, 1546 δις. ευρώ. [9] Βλ. έκθεση της Επιτροπής για την προστασία των οικονομικών συμφερόντων της ΕΕ (COM (2012) 408 τελικό)